Sed pri tio poste. Dume la kariero de nia heroo evoluis perfekte. Post plurjaraj maraj vojaĝoj kaj bataloj li setliĝis en Peterburgo , edziĝis kaj naskigis infanojn. En la 39a vivojaro Teodoro Sojmonov ricevas preskribon lasi la maran fakon kaj okupi postenon de la prokuroro de la Admiralteja kolegio. La maristo kaj kartografo, li ne tuj aprezis la imperiestran favoron kaj eĉ provis eviti ĝin, sin pravigante per manko de konoj pri la civilaj aferoj. Sed la ĝeneral-prokuroro Pavel Jaguĵinskij irone respondis, ke “la admiraltejaj aferoj certe estas ne same komplikaj kiel navigado”, do ilia studo ne postulos tro multe da tempo. Tiel la maristo iĝis la prokuroro.